મોદી સરકારે 2022 સુધીમાં ખેડૂતોની આવકને ડબલ કરવાનો ટાર્ગેટ રાખ્યો છે. અર્થશાસ્ત્રીઓનું માનવું છે કે, સરકારે પોતાના આ ટાર્ગેટને અચીવ કરવા માટે જે નિર્ણય લીધો છે તેનાથી મોંઘવારી વધી શકે છે. મોંઘવારી વધવાની શક્યતાને ધ્યાનમાં રાખતા રિઝર્વ બેંક ઓક્ટોબર 2018માં વ્યાજદર વધારી શકે છે. તેની પહેલા ઓગસ્ટ 2018માં જ વ્યાજદર વધી જાય તો પણ નવાઈ નહીં. મહત્વનું છે કે, રિઝર્વ બેંકે હજુ ગયા મહિને જ ચાર વર્ષના ગાળા બાદ વ્યાજના દર વધાર્યા હતા.